b'\n_START_ARTICLE_\nFedora\n_START_SECTION_\nIstorija\n_START_PARAGRAPH_\n\xe2\x80\x9eFedora Project\xe2\x80\x9c \xc4\xafkurta 2003-j\xc5\xb3 pabaigoje, kai projektas Red Hat Linux buvo nutrauktas. Red Hat Enterprise Linux tapo vienintelis platinamasis paketas, kur\xc4\xaf oficialiai r\xc4\x97m\xc4\x97 kompanija Red Hat, kaip tik tuo tarpu Fedora tapo remiama \xc5\xa1ios bendruomen\xc4\x97s. Red Hat Enterprise Linux tolimesn\xc4\x97s laidos remdavosi Fedora platinamuoju paketu._NEWLINE_Pavadinimas Fedora kilo i\xc5\xa1 Fedora Linux, projekto kuris teikdavo papildom\xc4\x85 programin\xc4\x99 \xc4\xafrang\xc4\x85 Red Hat Linux platinamajam paketui. Skryb\xc4\x97l\xc4\x97, kuri naudojama Red Hat kompanijos logotipe, vadinama fedora._NEWLINE_Varenas Togamis (Warren Togami) prad\xc4\x97jo Fedora Linux 2002\xc2\xa0m. kaip diplomin\xc4\xaf darb\xc4\x85, kurio tikslas buvo teikti duomen\xc5\xb3 saugykl\xc4\x85 su gerai i\xc5\xa1testuota tre\xc4\x8di\xc5\xb3j\xc5\xb3 \xc5\xa1ali\xc5\xb3 programine \xc4\xafranga. Taigi ne Red Hat kompanijos kurt\xc4\x85 programin\xc4\x99 \xc4\xafrang\xc4\x85 buvo lengviau rasti, tobulinti ir naudotis. Esminis Fedora Linux skirtumas nuo Red Hat Linux buvo tai, kad jos duomen\xc5\xb3 saugykla buvo kuriama atsidavusi\xc5\xb3 entuziast\xc5\xb3 i\xc5\xa1 viso pasaulio. Ilgainiui Fedora Linux tapo Fedora Project dalis kartu atsine\xc5\xa1usi bendradarbiavimo su bendruomene tradicijas._NEWLINE_Fedora Project valdymo sistema paremta lent\xc4\x85. Joje bendruomen\xc4\x97 priima svarbiausius sprendimus, renka lyderius.'